ร้านนี้อยู่ริมทางคู่ขนาน ถ.พระราม2 ข้างๆโชว์รูมTeddy(รถนำเข้า) มีป้ายร้านหลากสีเขียนว่า 'Bonhay' หาไม่ยากครับ ที่ผมมาแวะชิมร้านนี้ เพราะหิวแต่ไม่รู้จะกินอะไรดี เห็นป้ายร้านนี้ผ่านตาหลายครั้งเลยลองเลี้ยวรถเข้ามาดู... วินาทีแรก นึกว่าเลี้ยวเข้ามาผิดร้าน เพราะไฟร้านสลัว ค่อนข้างมืด มีแสงสีชมพู เขียว ม่วงประดับร้าน ไอ้เราก็นึกว่าหลงเข้ามาร้านลาบ... ร้านมีที่จอดรถเยอะครับ อัดๆคงได้ประมาณ40กว่าคัน แม้จะไม่กว้าง แต่ค่อนข้างลึก ร้านมีบาร์ใหญ่ๆ มีเวทีเล็กๆ และมีจอโปรเจกเตอร์ และมีเต็นท์ผ้าใบใสๆปรับอากาศอยู่2หลัง(อ่านไม่ผิดครับ เต็นท์จริงๆ) หลังร้านมีลานให้เด็กเล่นเล็กๆ กะละมังใส่สัตว์ทะเลจำนวนหนึ่ง ห้องน้ำกว้างมากกกก สะอาดดีครับ ...มาเข้าเรื่องอาหารกันเลยดีกว่า อาหารมีไม่เยอะ ออกไปแนวกับแกล้มมากกว่ามานั่งกินข้าวจริงจัง ราคาถือว่าแพงครับ ถ้าเทียบกับคุณภาพและบรรยากาศ เหมือนขาดๆอาหารจานหลักไป บางอย่างที่ควรจะมีแต่ไม่มี เน้นหนักไปซีฟู้ดแปรรูป กับของแห้ง ผมสั่งมาชิมแค่3อย่าง นั่นคือ ผัดไทยไร้เส้นกะทะร้อน,ทะเลทอดใบชะพลู,ส้มตำปูม้า ไม่สั่งข้าวเพราะดูๆแล้ว พวกอาหารนี่มันกับแกล้มชัดๆ ราคาก็สูงพอสมควร ส่วนรสชาติก็ปานกลางครับธรรมดาๆ ผัดไทยเค็มมาก ทะเลทอดใบชะพลู อาหารแปลกเหมือนจะอร่อย ที่รสชาติดีก็คงจะเป็นส้มตำปูม้าครับ ใช้ได้เลย กลมกล่อม
มีนักร้องร้องเพลงให้ฟังแกล้มกันไป ร้านนี้ดีตรงที่มีเบียร์ขายหลายยี่ห้อ (แต่ผมไม่ดื่มครับ) พนักงานกระตือรืินร้นดีครับ เช็คบิลปุ้บ 570฿ ใครสนใจก็ลองไปแวะดูได้ครับ